CELEX: C2006/224/105
Language: sl
Date: 2006-09-16 00:00:00
Title: Zadeva T-202/06: Tožba, vložena dne 31. julija 2006 — Select Appointments proti UUNT — Manpower (TELESELECT)

16.9.2006   
            
            
               SL
            
            
               Uradni list Evropske unije
            
            
               C 224/50
            
         Tožba, vložena dne 31. julija 2006 — Select Appointments proti UUNT — Manpower (TELESELECT)
   (Zadeva T-202/06)
   (2006/C 224/105)
   Jezik, v katerem je bila tožba vložena: angleščina
   Stranke
   
      Tožeča stranka: Select Appointments (Holdings) Ltd. (St Albans, Združeno kraljestvo) (zastopniki: G.R. Fernando, Barrister, C.J. Leech, Solicitor)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Manpower Inc. (Milwaukee, ZDA)
   Predlogi tožeče stranke
   
               —
            
            
               naj se razveljavi odločba odbora za pritožbe UUNT z dne 18. maja 2006, s katero je bila dovoljena registracija prijave št. 1 030 980 in zavrnjen ugovor št. B 303 158;
            
         
               —
            
            
               naj se zavrne prijava; in
            
         
               —
            
            
               naj se pritožniku naložijo stroški pritožbenega postopka in postopka z ugovorom pred UUNT.
            
         Tožbeni razlogi in bistvene trditve
   
      Prijavitelj znamke Skupnosti: Manpower Inc.
   
      Zadevna znamka Skupnosti: Besedna znamka „TELESELECT“ za storitve iz razredov 35 in 41 (storitve vrednotenja in izobraževanja v vodenju telefonskih klicev)
   
      Imetnik znamke ali znaka, navajanega v postopku z ugovorom: Select Appointments (Holdings)
   
      Znamka ali znak, navajan v postopku z ugovorom: Besedna znamka Skupnosti „SELECT“ za storitve iz razredov 35 in 41 — prijava št. 2 111 367 (agencija za zaposlovanje, svetovanje, posredovanje informacij o možnostih zaposlitve, storitve oglaševanja in kadrovske storitve)
   
      Odločba oddelka za ugovore: Popolna ugoditev ugovoru
   
      Odločba odbora za pritožbe: Razveljavitev odločbe oddelka za ugovore
   
      Navajani tožbeni razlogi: Kršitev člena 8(1)(b) Uredbe Sveta št. 40/94, saj po mnenju tožeče stranke verjetnost zmede celo v delih Evropske skupnosti utemeljuje zavrnitev registracije. Glede na to, da ni nujno, da povprečni potrošnik govori angleško takšno poimenovanje glede dela „SELECT“ za njih ne bi bilo bistvenega pomena.
   Poleg tega, tožeča stranka trdi, da je storitev vrednotenja, ki jo opravlja prijavitelj sporne znamke, zajeta v širših storitvah agencije za zaposlovanje, ki jih zajema njena lastna blagovna znamka Skupnosti.